CELEX: 62021CN0362
Language: el
Date: 2021-06-09 00:00:00
Title: Υπόθεση C-362/21: Αίτηση προδικαστικής αποφάσεως την οποία υπέβαλε το Administrativen sad Veliko Tarnovo (Βουλγαρία) στις 9 Ιουνίου 2021 — «EKOFRUKT» EOOD κατά Direktor na Direktsia «Obzhalvane i danachno-osiguritelna praktika» Veliko Tarnovo

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/9
            
         
      Αίτηση προδικαστικής αποφάσεως την οποία υπέβαλε το Administrativen sad Veliko Tarnovo (Βουλγαρία) στις 9 Ιουνίου 2021 — «EKOFRUKT» EOOD κατά Direktor na Direktsia «Obzhalvane i danachno-osiguritelna praktika» Veliko Tarnovo
      (Υπόθεση C-362/21)
      (2021/C 357/11)
      Γλώσσα διαδικασίας: η βουλγαρική
      
         Αιτούν δικαστήριο
      
      Administrativen sad Veliko Tarnovo
      
         Διάδικοι στην υπόθεση της κύριας δίκης
      
      
         Προσφεύγουσα:«EKOFRUKT» EOOD
      
         Καθού: Direktor na Direktsia «Obzhalvane i danachno-osiguritelna praktika» Veliko Tarnovo
      
         Προδικαστικά ερωτήματα
      
      
                  1)
               
               
                  Έχει το άρθρο 25, παράγραφος 1, του κανονισμού (ΕΕ) 910/2014 (1) του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ, την έννοια ότι η ακύρωση διοικητικής πράξεως που εκδόθηκε υπό μορφή ηλεκτρονικού εγγράφου απαγορεύεται αν το εν λόγω έγγραφο φέρει ηλεκτρονική υπογραφή που δεν αποτελεί «εγκεκριμένη ηλεκτρονική υπογραφή»;
               
            
                  2)
               
               
                  Αρκεί για τη διαπίστωση του κατά πόσον η ηλεκτρονική υπογραφή αποτελεί εγκεκριμένη ηλεκτρονική υπογραφή η καταχώριση «εγκεκριμένης ηλεκτρονικής υπογραφής» στο πιστοποιητικό που εκδίδεται από πάροχο υπηρεσιών εμπιστοσύνης ή εναπόκειται στο αιτούν δικαστήριο να εξακριβώσει αν πληρούνται οι απαιτήσεις του άρθρου 26 και του παραρτήματος Ι του κανονισμού (ΕΕ) 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ;
               
            
                  3)
               
               
                  Σε περίπτωση όπως αυτή που περιγράφεται ανωτέρω, κατά την οποία ο πάροχος έχει εγκρίνει την ηλεκτρονική υπογραφή ως «υπηρεσιακή», αρκεί το γεγονός αυτό προκειμένου να διαπιστωθεί ότι δεν πρόκειται περί «εγκεκριμένης ηλεκτρονικής υπογραφής» εφόσον δεν υφίσταται εγκεκριμένο πιστοποιητικό του παρόχου, ή πρέπει να διαπιστωθεί κατά πόσον οι υπογραφές ανταποκρίνονται στις απαιτήσεις που πρέπει να πληρούνται για την εγκεκριμένη ηλεκτρονική υπογραφή;
               
            
                  4)
               
               
                  Κατά τον έλεγχο συμμορφώσεως της εγκεκριμένης ηλεκτρονικής υπογραφής με τις απαιτήσεις του παραρτήματος Ι του του κανονισμού (ΕΕ) 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ, συνιστά παράβαση του κανονισμού –η οποία έχει ως αποτέλεσμα να μην υφίσταται εγκεκριμένη ηλεκτρονική υπογραφή– το ότι τα ονόματα του κατόχου της ηλεκτρονικής υπογραφής αναγράφονται με χαρακτήρες του κυριλλικού αλφαβήτου, όπως ταυτοποιείται το πρόσωπο, αντί με χαρακτήρες του λατινικού αλφαβήτου;
               
            
         (1)  Κανονισμός (ΕΕ) 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ 2014, L 257, σ. 73).